Rondrits: Op spoor van taai setlaars | Netwerk24
Agri Wes-Kaap bedank polisie vir vinnige arrestasies
Agri Wes-Kaap het die polisie bedank nadat ses verdagtes in verband met die geweld op plase die afgelope week in hegtenis geneem is.
Vrou steek besope man glo dood
’n 33-jarige vrou wat na bewering haar besope man op ’n kleinhoewe in Kameeldrift in die omgewing van Leeufontein met ’n mes doodgesteek het, is Dinsdag vrygelaat nadat sy vlugtig in die landdroshof in Cullinan verskyn het.
Somber atmosfeer op plaas ná moord op bestuurder
’n Bedrukte atmosfeer het Dinsdag op die plaas geheers waar ’n plaasbestuurder die vorige aand koelbloedig vermoor is.
‘As ons goed begin, gaan Rebels knor’
Die Rebels moet oppas – as die Haaie dié spanne se Superrugby-wedstryd Vrydag in Melbourne goed gaan begin, gaan die Durbaniete bitter moeilik gestuit word.
‘Damian kan Bokke se Dan Carter word’
Die Stormers-losskakel Damian Willemse kan in komende jare die nodige vonk aan die Springbokke se agterlyn verskaf, sê die oud-Bok-breier Jake White.
Wedders meen Leeus gaan nie eindstryd haal
Beroepswedders meen die Leeus gaan nie vanjaar die eindstryd van die Superrugbyreeks haal nie, al pronk hulle tans algeheel boaan die punteleer.
Facebook-baas moet getuig oor gebruik van data
Daar is toenemende druk op Mark Zuckerberg, stigter en uitvoerende hoof van Facebook, weens aantygings dat gebruikers van dié sosialemediaplatform se persoonlike inligting gebruik is om die 2016-verkiesing in Amerika te beïnvloed.
Só werk hoër BTW vir jou vakansie-verblyf
Gaan jy weg vir die komende Paasnaweek en skoolvakansie? Dan kan die verhoging van belasting op toegevoegde waarde (BTW) jou vakansie dalk ietwat duurder maak.
Steinhoff val tot laagste nóg
Steinhoff se aandeelprys het Dinsdag tot ’n nuwe intradag-laagtepunt van R3,46 gedaal en op sy laagste vlak nóg gesluit.
My smerige seksstorie . . .
Almal is seker al so siek van haar gesanik oor mans dat sy eerder ’n stomende seksstorie gaan vertel, skryf Erla-Mari Diedericks.
Kan Mabuza 'n president erger as Zuma word?
Kan die geskiedenis hom oor tien jaar herhaal wanneer ons nóg ’n president het wat die howe probeer ontduik? Willemien Brümmer het die geraamtes in die kas van ons nuwe adjunkpresident, David Mabuza, gaan opdiep.
Theo Venter: Grond beperk Cyril se beweegruimte
Dit is duidelik dat pres. Cyril Ramaphosa heelwat aandag aan ekonomiese groei gee, maar hy word nog deur faktore buite sy beheer aan bande gelê. Die grondkwessie is een daarvan, skryf Theo Venter.
Konsert sal jou van alle sorge laat vergeet
Wanneer Loané van Sandwyk sê haar strewe is om mense te laat lag sodat hulle vir ’n uur of wat van hul probleme kan vergeet, bedoel sy dit.
Stadig oor die klippers, maan Miss Mandy
Pasop, sê Amanda Strydom met die titel van haar nuwe musiekproduksie, Stadig oor die klippers.
Ringo Starr tot ridder geslaan
Die oud-Beatle Ringo Starr is Dinsdag deur prins William tot ridder geslaan.
Werkloses meer depressief as werkendes – studie
Mense wat werkloos is en in armoede woon, is meer depressief as mense wat ’n werk het, opgevoed is en in ’n gegoede buurt woon.
Die Molopo-natuurreservaat is in die heel noordwestelike hoek van Noordwes, naby die dorpie Vorstershoop. Jy kan hier kom kamp en dagbesoekers is ook welkom!
Portugal: Douro se hart klop pure port
Wonderlike dinge gebeur soms per ongeluk. Port, byvoorbeeld.
Rondrits: Op spoor van taai setlaars
Deur Liezel de Lange 26 Maart 2017 00:02
Ver in die ou Kalahari is daar rooi duine, gemsbokke en baie groot voëls, skryf Liezel de Lange.
Soos ’n impala vir die Krugerwildtuin, is ’n gemsbok vir die Kgalagadi-oorgrenspark. Gemsbokke en springbokke tref jy hier oral aan, maar veral die gemsbokke bly indrukwekkend. Foto’s: Ryk van Niekerk
’n Skamele 5 km van die Kgalagadi-oorgrenspark se Twee Rivieren-hek (in Noord-Kaap-terme is dit stapafstand) staan die Kgalagadi-lodge tussen die Kalahari se rooi sandduine.
Hier deel jy jou kampkombuis met ’n hans emoe wat elke etenstyd nader staan en ’n duiker wat vroegoggend, terwyl almal nog lê, homself aan ’n vrugte-ontbyt kom help.
So kampeer jy luuks tussen die rooi sandduine van die Kalahari by die Kgalagadi-lodge net buite die Twee Rivieren-hek van die oorgrenspark.
Dié lodge spog ook met ’n winkel, ’n restaurant, ’n rits chalets en 19 luukse kampplekke. Luuks, want hier het elke kampplek sy eie badkamer, afdak, braaiplek en elektrisiteit.
Dit is die ideale plek vanwaar jy die Kgalagadi kan verken (veral as jy soos ons te laat vir ’n groot groep mense blyplek in die park self probeer bespreek het).
Pak ’n piekniekmandjie of braaigoed en sorg dat jy oopmaaktyd (tussen 05:30 en 07:30 afhangende van die tyd van die jaar) by die hek is.
Onthou ook om vir die wis en die onwis ’n klomp ekstra water saam te ry.
Die piekniekplek by Auchterlonie, op die pad na Mata-Mata, en die piekniekplek by Melkvlei, langs die pad na Nossob, het behoorlike braaigeriewe en badkamers.
Veral by Melkvlei kan jy die uitgestrekte verlatenheid van die Kalahari behoorlik gaan beleef.
By die Auchterlonie-museum kan ’n mens sien hoe die rateltaai setlaars sowat ’n eeu gelede langs die droë Auobrivier geleef het.
Dié setlaars se werk was destyds om die boorgate, wat die Suid-Afrikaanse regering hier gesink het, op te pas.
Die boorgate moes water voorsien aan Suid-Afrikaanse soldate, sou hulle in die Eerste Wêreldoorlog hier teen die Duitse magte ontplooi moes word.
Die setlaars het probeer boer en die museum wys hoe hul eenvoudige huisies gelyk het en ook hoe hulle ysterwerk en leerlooiery gedoen het.
Baie, baie gemsbokke
Maar eintlik sit ’n mens af Kgalagadi toe vir die natuur: die duine, droë rivierlope en die baie, baie gemsbokke.
Die Kgalagadi-lodge se mak emoe staan elke etenstyd nader vir ’n peuselhappie.
Ons was nie gelukkig genoeg om die Kalahari se leeus met hul swart maanhare of die langhaar- hiënas hier te sien nie, maar is wel beloon met ’n hele klomp geveerde vriende langs die pad.
’n Klomp reuse-versamelvoëlneste en die kans om ’n gompou en ’n sekretarisvoël van naby te beskou is nie te versmaai nie.
Pak skemerkelkies in ’n rugsak en stap ’n ent oor die sandduine agter die kampterrein as jy laatmiddag van die reservaat af na die lodge terugkeer. Hier kan jy op die rooi sandduine van die Kalahari uitspan om een van die mooiste sonsondergange wat daar is te aanskou.
Vir aandete kan jy by die lodge se restaurant aansit, of vleis braai onder die Kalahari se sterrehemel.
Ná ’n uitgerekte kamptoer in die Noord-Kaap en Namibië is dit dié duine en die emoe wat die kinders steeds bybly. Die einste arme emoe wat bakbene agter die kar aangehardloop het toe dit tyd raak om te groet.
Kampplek by die lodge sal jou R300 per nag vir twee volwassenes en twee kinders uit die sak jaag. Elke kampplek het verblyf vir ses mense teen R70 vir elke ekstra volwassene. Kinders onder ses jaar kamp gratis.
Blyplek in die chalets wissel van R650 (vir twee mense) tot R1 300 (vir vier tot vyf mense).
Besoek kgalagadi-lodge.co.za of bel 082 303 8768.
Dagbesoekers aan die Kgalagadi-oorgrenspark betaal R76 per volwassene en R38 per kind.
Daar is twee maniere om by die Kgalagadi-lodge (en die Twee Rivieren-hek uit te kom).
Die eerste is met die R360 (teerpad) langs van Upington af of met die R31 (grondpad) waar jy van Kuruman af deur Hotazel en Van Zylsrus ry. Ons het die grondpad getakel en het tyd en ’n band of wat ingeboet in ruil vir ’n baie mooi en ongerepte natuurskoon.
Albei roetes vat jou verby die piepklein dorpie Askham, waar jy ongetwyfeld by die Diamond T-koffiewinkel moet aftrek. Sit hier aan vir uitstekende cappuccino’s, melkskommels, heerlike geroosterde toebroodjies en watertandlekker gebak, of kry dit as ’n wegneemete as jy haastig is. By dié restaurant en deli kan jy ook jou voorrade beskuit, konfyt en koekies aanvul.
* Bel die Diamond T-koffiewinkel by 054 511 0025.
Meer oor: Liezel De Lange
Parke beïndruk beamptes
Só moet jy Kalahari beleef
Verdagte in Austin-ontploffings aangekeer
SAOU-lede ‘tevrede met antwoorde oor Klopper’
Zim-verkiesing: Soldate glo op platteland ontplooi
Oud-All Black Mika (45) skielik oorlede
Plaasaanval: Man doodgesteek, vrou aangerand
‘Liefde ken geen grootte’ – spiertier se vrou
Speaker vra oor relletjie tussen Shivambu, Netwerk24-fotograaf
78-jarige in Orkney verkrag en vermoor